Stand up paddle

Lu SUP, o stand up paddling, è nu sport acquaticu ca cunsisti ntô rimari 'n pusizzioni susuta supra na tavula lonca e stàbbili, simili a na tavula di surf. Urigginariu di l'Isuli Hawaii, lu SUP appi na pupularità glubbali grazzi â sò accessibilità e virsatilità, pirmittennu ê praticanti di esplurari lachi, ciumi e mari.

 Difinizzioni e attrizzatura 
Lu SUP addumanna principarmenti du' elimenti: la tavula a pagaia, spissu chiamatu puru SUP o stand up paddle comu lu sport stissu, ca è cchiù làrica e cchiù stàbbili di na tavula di surf tradizziunali, e na pagaia lonca, ca pirmetti di muvirisi supra l'acqua. Li tavuli ponu canciari di grannizza, furma e matiriali, a sicunna di l'usu privistu (paddle touring, surf, cursi o yoga).

 Tecnichi e stili 
Li tecnichi di rema e li stili di pràtica ponu variari. Lu SUP pò èssiri praticatu pi arricriàrisi, cumpititivamenti o comu forma di furmazzioni. Quarchi praticanti si didica ô surf SUP, circannu l'unni ntô mari, mentri autri si cuncentrunu supra escursioni lonchi nta l'acqui calmi. Lu yoga SUP cummina l'elimenti dû yoga câ stabbilità e la fluidità di l'equilìbbriu ntô tavulu.

 Vantaggi 
Lu SUP offri assai vantaggi fìsici e mintali. È nu allenamentu  cardiovasculari assai bonu e ca coinvolgi vari gruppi musculari, migghiurannu la forza, l'equilìbbriu e la coordinazzioni. Sparti di chissu, praticari lu SUP nta l'ambienti naturali prumovi lu benèssiri psicològgicu, arridduci lu stress e prumovi na cunnissioni câ natura.

catigurìa:Sport